《附家信后忆故山》
清代·姚范

角吹清秋閟穗镫，数番裁寄感何胜。二三与马成田伴，八九逢人待杖兴。

白首笙歌看异国，青蝇天地忆良朋。扁舟入手知何日，涧壑扶筇恐未能。

作者简介：（1702—1771）安徽桐城人，字南青，号姜坞，初名兴涑，字已铜。乾隆七年进士。官翰林院编修，充三礼馆纂修。文章沉邃幽古，学术长于考订，所见多前人所未发。有《援鹑堂诗集》、《援鹑堂文集》、《援鹑堂笔记》。